วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
23 มิ.ย. 2558

ASL SECURITIES
ภาครวมตลาดภาคเช้า: ดัชนีเช้านี้เคลื่อนไหวบวกตามภูมิภาค ปิดบวกที่ 1,508.43(+4.37) กรอบ 1,504-1,514   หลายปัจจัยลบเริ่มผ่อนคลาย ดัชนีขึ้นแรงก่อนย่อตัวลงมา โดยยังยืนเหนือแนวรับจิตวิทยา 1,500 โดยดัชนีถูกดึงขึ้นจาก SCB TUF ADVANC AOT PTT SCC PTTGC PTTEP BBL แต่ KBANK DELTA CPF BLAND  ถูกขายออกมา ทั้งนี้กลุ่มท่องเที่ยว สายการบิน โรงแรม และค้าปลีก คลายความกดดันปัจจัยลบระยะสั้น ทั้งโรคเมอร์พบผู้ป่วยที่ติดเชื้อเพียง 1 รายเท่านั้น และกระทรวงสาธารณสุขสามารถควบคุมการแพร่ของเชื้อให้อยู่ในวงจำกัดได้ ขณะที่ภาคการท่องเที่ยวยังเป็นไปตามปกติ ยังไม่มีนักท่องเที่ยวยกเลิกการเดินทางมาท่องเที่ยวไทย ส่วนกรณีที่ ICAO ปักธงแดงประเทศไทยนั้น ถือเป็นเรื่องที่เกิดมาระยะหนึ่งแล้ว และรัฐบาลกำลังเร่งแก้ปัญหาอย่างจริงจัง          
ตลาดสหรัฐและยุโรปต่างปิดบวก คลายความวิตกในปัญหาหนี้กรีซ หลังมีความชัดเจนมากขึ้น คาดจะมีการตกลงกับกลุ่มเจ้าหนี้ได้ในสัปดาห์นี้ขณะที่ตลาดหุ้นจีนปรับขึ้นเนื่องจากตัวเลข PMI ภาคการผลิตเบื้องต้นของจีนก็ออกมาดีกว่าคาด
 
แนวโน้มตลาดและหุ้นที่น่าสนใจภาคบ่าย
คาดแกว่งตัวในกรอบ     1,504-1,510
แนวโน้มภาคบ่ายเชิงเทคนิค: ดัชนีช่วงเช้าสามารถปรับผ่านแนวต้านที่ 1,510 แต่ไม่สามารถยืนได้ คาดช่วงบ่ายดัชนีจะแกว่งตัวในกรอบ 1,504-1,510 โดยหากยืน 1,510 ได้ จะเป็นสัญญาณซื้อ มีเป้าหมายต่อไปที่ 1,518 
 
MACO (ราคาปิดภาคเช้า 1.27)
แนะนำซื้อ ราคาสามารถผ่านยอดเดิมที่ 1.27 ได้ พร้อมการตัดขึ้นของเส้นค่าเฉลี่ย และ MACD เริ่มมีค่าเหนือศูนย์ มีเป้าหมายระยะสั้นที่ 1.40
 
FNS (ราคาปิดภาคเช้า 5.25)
แนะนำซื้อ ราคาสามารถปิดตัวเหนือแนวต้านสำคัญที่ 5.20 ได้ ด้วยวอลุ่มที่หนาแน่น พร้อมเกิดสัญญาณซื้อใน MACD มีโอกาสปรับตัวขึ้นทดสอบยอดเดิมที่ 6.5 โดยมี 5.15 เป็นจุดตัดขาดทุน